**Emnebeskrivelse stv43XX**

**Norsk institusjonell historie**

Dette emnet gir en oversikt over generelle teorier utviklet for å forklare institusjonell endring, og viser hvordan en skal analysere kasus materiale og data fra historiske kilder. Spesifikt skal emnet gjøre det mulig å bruke norsk historie som et springbrett for å utvikle og teste teorier for institusjonell endring.

Ved starten av 1800-tallet var Norge en velferdsstatssinke. Det var begrenset stemmerett – bare en liten gruppe menn som kunne stemme, og dét gjennom indirekte valg. I tillegg hadde Norge noen av de høyeste streikenivåene i verden. 40 år senere var Norge blitt et foregangsland når det gjelder politisk inkludering og velferd, mens streiker hadde svunnet hen. Hvordan og hvorfor skjedde dette?

Hovedfokuset vil være på de store institusjonelle endringene mellom 1860 og 1940 i Norge. Dette inkludere utvidelsen av stemmeretten til kvinner og menn, pensjon og arbeidsledighetstrygd, endringer i valgsystemet, og etableringen av arbeidsretten i 1915. Dette er lover som i dag utgjør de sentrale byggesteiner i norske institusjoner.

**Hva lærer du?**

**Kunnskaper**

**Du skal:**

bli kjent med norsk historisk utvikling, spesielt kritiske endringer i sentrale institusjoner.

kunne bruke teorier om demokratisering og velferdsstatsutvikling til å forklare kritiske perioder i norsk institusjonell utvikling.

kunne anvende teorier for valg av valgsystem og bruke dem til å forklare utvikling i det norske valgsystemet.

kunne evaluere teoretiske forklaringer av regulering og kontroll av fagforeninger og kollektive forhandlinger til å anvende disse til å forklare innføringen av norsk arbeidstvistinstitusjoner

**Ferdigheter**

**Du skal:**

klare å skille institusjonell endring fra institusjonell treghet

kunne bruke historisk analyse for å gjennomføre en uavhengig empirisk studie

kunne innsamle og analysere historiske data fra norske arkiver.

**Generell kompetanse**

**Du skal**

kunne utvikle testbare hypoteser og identifisere muligheter for videre forskning

kunne designe og gjennomføre innovative data- og kilde-innsamling.

**Forkunnskaper**

**Anbefalte forkunnskaper**

Emnet bygger på STV4020A – Forskningsmetode og statistikk og vi anbefaler at du har tatt dette eller et tilsvarende emne.

**Undervisning**

10 Forelesninger med aktivt studentengasjement i forelesningene og en-til-en veiledning.

**Eksaminering**

Hjemmeoppgave.

*Hjemmeoppgaven skal:*

være mellom 4000 5000 ord

være en empirisk studie av en relevant institusjonell endring i Norge mellom 1860 og 1940

ha en problemstilling godkjent av kursansvarlig

følge retningslinjene for formelle krav til innlevering av oppgaver.